**Provincija Adana** (turski: *Adana ili*) je jedna od 81 turskih provincija koja se nalazi na jugozapadu Turske.

Administrativni centar provincije (turski: *valiliği*) je istoimeni grad Adana. 
Ostali veći gradovi koji se nalaze u ovoj četvrtoj najmnogoljudnijoj turskoj provinciji su Yumurtalık (prije Ayas/Issus), Ceyhan, Seyhan, Yüreğir i Kozan (nekada Sis).

U *Provincija Adana* se nalazi NATO-va zračna baza Incirlik.
Provincija Osmaniye je nekada bila sastavni dio *Provincije Adana*.

Etimologija
-----------

Postoje razne teorije o nastanku imena provincije (i grada). Najvjerojatnija je ona prema kojoj je područje ime dobilo prema hetitskoj zemlji **Adaniyi**, koja se nalazila u sklopu kraljevstva Kizzuwatna. 

Prema drugoj teoriji ime provincije izvedeno je od imena Adanosa, sina boga neba Urana iz grčke mitologije. Legenda kaže kako su Adanos i Sarus, dvoje Uranovih sinova, došli na mjesto blizu rijeke Seyhan i tamo sagradili grad Adanu. Provincija je u prošlosti bila poznata i pod imenom Cilicija. 

Prema jednom bitno drukčijem stajalištu, vjeruje se da je ime boga Adada (Tesupa) koji je obitavao u šumovitim područjima nadjenuto regiji koju oblikuju masiv Taurus i rijeka Seyhan. Adad je bio bog gromovnik u Hetita a Tesup kod sirijskih i mezopotamskih plemena. S obzirom na to da su ove skupine međusobno preuzimale i davale si ideje, imena i stilove pisanja, ova teorija također posjeduje visoki stupanj vjerojatnosti. Budući da je bog grmljavine donio kišu a kiša donijela obilje, ovaj je bog živio u ovoj regiji kao iznimno voljen i poštovan, te je u njegovu čast ona zvana Uru Adaniyya (regija Ade).

Geografske karakteristike
-------------------------

*Provincija Adana* nalazi se u jugozapadnom dijelu Turske, južno od planinskog masiva Toros. Okružuju ju provincije Mersin (prema zapadu), Hatay (prema jugoistoku), Osmaniye (prema istoku), Kahramanmaraş (prema sjeveroistoku) i Kayseri (prema sjeveru). Na jugu je omeđena Sredozemnim morem.

Površina provincije iznosi 14 045,6 km².

Administrativna podjela
-----------------------

*Provincija Adana* u kojoj živi 2 108 805 stanovnika, administrativno je podjeljena na 13 okruga (ilçeler); 

* Aladağ
* Ceyhan
* Feke
* İmamoğlu
* Karaisalı
* Karataş
* Kozan
* Pozantı
* Saimbeyli
* Seyhan
* Tufanbeyli
* Yumurtalık
* Yüreğir

Izvori
------

1. 1 2  „*Adana*" (turski). TÜRKİYE İSTATİSTİK. Pristupljeno 09. 09. 2013.

Vanjske veze
------------

***Adana (provincija)*** na Wikimedijinoj ostavi

* *Službene stranice provincije* Arhivirano 2013-04-30 na Wayback Machine-u (`tr`)

| * p
* r
* u
Turske provincije |
| --- |
| Zastava Turske | 
Adana • 
Adıyaman • 
Afyonkarahisar • 
Ağrı • 
Aksaray • 
Amasya • 
Ankara • 
Antalya • 
Ardahan • 
Artvin • 
Aydın • 
Balıkesir • 
Bartın • 
Batman • 
Bayburt • 
Bilecik • 
Bingöl • 
Bitlis • 
Bolu • 
Burdur • 
Bursa • 
Çanakkale • 
Çankiri • 
Çorum • 
Denizli • 
Diyarbakır • 
Düzce • 
Edirne • 
Elazığ • 
Erzincan • 
Erzurum • 
Eskişehir • 
Gaziantep • 
Giresun • 
Gümüşhane • 
Hakkari • 
Hatay • 
Iğdır • 
Isparta • 
Istanbul • 
Izmir • 
Kahramanmaraş • 
Karabük • 
Karaman • 
Kars • 
Kastamonu • 
Kayseri • 
Kilis • 
Kırıkkale • 
Kırklareli • 
Kırşehir • 
Kocaeli • 
Konya • 
Kütahya • 
Malatya • 
Manisa • 
Mardin • 
Mersin • 
Muğla • 
Muş • 
Nevşehir • 
Niğde • 
Ordu • 
Osmaniye • 
Rize • 
Sakarya • 
Samsun • 
Şanlıurfa • 
Siirt • 
Sinop • 
Şırnak • 
Sivas • 
Tekirdağ • 
Tokat • 
Trabzon • 
Tunceli • 
Uşak • 
Van • 
Yalova • 
Yozgat • 
Zonguldak
 | Pokrajine Turske |